הפילהרמונית של בודפשט

הפילהרמונית של בודפשט (בהונגרית: Budapesti Filharmóniai Társaság Zenekara, בשמה המלא - התזמורת של החברה הפילהרמונית של בודפשט) היא התזמורת הסימפונית הוותיקה ביותר בהונגריה. היא הוקמה בשנת 1853 על ידי המלחין פרנץ ארקל, תחת חסות החברה הפילהרמונית של בודפשט. במשך שנים רבות הייתה התזמורת המקצועית היחידה בהונגריה. אנסמבל הנגנים הוא גוף עצמאי, המורכב כיום מנגני בית האופרה של בודפשט, והוא מנוהל על ידי יושב ראש - מנצח ומועצת מנהלים. אולם הקונצרטים הראשי של התזמורת הוא בית האופרה הממלכתית ההונגרית, בו היא מקיימת כ-10 קונצרטים בשנה. כמו כן היא עורכת קונצרטים באולם האקדמיה למוזיקה של בודפשט. התזמורת ערכה ועורכת סיורי קונצרטים ברחבי העולם. בין המלחינים הידועים שהופיעו עם התזמורת כמנצחים אורחים נמנים פרנץ ליסט, יוהאנס ברהמס, אנטונין דבוז'אק וגוסטב מאהלר. חברי הפילהרמונית של בודפשט היו במקור נגנים של התיאטרון הלאומי ההונגרי. הופעת הבכורה של התזמורת התקיימה ב-20 בנובמבר 1853 בניצוחו של פרנץ ארקל. התוכנית כללה את הסימפוניה השביעית של בטהובן ויצירות של מוצרט, מנדלסון ומאיירבר. ציוני דרך בתולדות התזמורת: ב-25 במרץ 1865 - הביצוע הראשון בבודפשט בשלמותה של הסימפוניה התשיעית של בטהובן. ב-16 בדצמבר 1870 - ביצוע הבכורה של "קנטטת בטהובן" מאת פרנץ ליסט בניצוחו של המלחין לכבוד מלאת מאה שנה להולדתו של בטהובן. ב-9 בנובמבר 1881 - ביצוע הבכורה של הקונצ'רטו מס. 2 לפסנתר של יוהאנס ברהמס, בנגינתו של ברהמס ובניצוחו של שאנדור ארקל. ב-19 במרץ 1888 - ביצוע הבכורה בהונגריה של הרקוויאם ("מיסת המתים הגדולה") של הקטור ברליוז, בניצוחו של שאנדור ארקל ב-20 בנובמבר 1889 - הבכורה העולמית של הסימפוניה הראשונה של מאהלר "הטיטן" בניצוחו של המלחין. ב-8 באפריל 1907 - ביצוע הבכורה בהונגריה של האורטוריה "כריסטוס" מאת ליסט, שהייתה גם הופעתו האחרונה בפני קהל של המנצח הנס ריכטר (יאנוש ריכטר). מלחינים הונגרים רבים כתבו יצירות במיוחד עבור התזמורת הפילהרמונית, לרבות ארקל, ליסט, קרל גולדמארק, ארנסט (ארנה) דוהנאני, בלה בארטוק, זולטאן קודאי, לאו ויינר, פאל קדושה ושאנדור סוקולאי. נוסף על ברהמס, דבוז'אק ומאהלר, ניצחו על הפילהרמונית מלחינים כמו פייטרו מסקאני, סרגיי פרוקופייב, מוריס ראוול, אוטורינו רספיגי, ריכרד שטראוס ואיגור סטרווינסקי. על המנצחים שהופיעו עם התזמורת נמנים גם דנש אגאי, אז'ן ד'אלבר, אדואר קולון, ארתור ניקיש, גבריאל פיירנה, פליקס ויינגרטנר, ברונו ולטר, אריך קלייבר ואוטו קלמפרר. 1871-1853 פרנץ ארקל 1900-1875 שאנדור ארקל 1918-1900 אישטוואן קרנר 1944-1919 ארנסט פון דוהנאני (ארנה דוהנאני) 1967-1960 יאנוש פרנצ'יק 1986-1967 אנדראש קורודי 1994-1989 אריך ברגל 2005-1997 ריקו סאקאני 2014-2011 ג'יירג' גייריוואני ראט החל מ-2014 - פנחס שטיינברג קונצ'רטו מס' 2 לפסנתר מאת יוהאנס ברהמס הסימפוניה הראשונה של מאהלר סימפוניית "קושוט" מאת בלה בארטוק סוויטה מס' 2 מאת בלה בארטוק תמונות (Images) מאת בלה בארטוק סוויטת מחולות מאת בלה בארטוק בלט-הפנטומימה המנדרין המופלא מאת בלה בארטוק, 1928 תמונות הונגריות מאת בלה בארטוק פסאלמוס הונגריקוס מאת זולטאן קודאי, 1923 מחולות גלנטה מאת זולטאן קודאי, 1933 פרנץ ארקל, מייסדה והמנצח הראשון של התזמורת שאנדור ארקל, בנו של פרנץ ארקל אישטוואן קרנר (1900–1918) ארנסט פון דוהנאני (1919-1944) ריקו סאקאני (1997-2005) פנחס שטיינברג (החל מ-2014) אתר האינטרנט הרשמי של הפילהרמונית של בודפשט הפילהרמונית של בודפשט, באתר AllMusic (באנגלית) הפילהרמונית של בודפשט, באתר MusicBrainz (באנגלית) הפילהרמונית של בודפשט, באתר Discogs (באנגלית) הפילהרמונית של בודפשט, באתר Songkick (באנגלית) הפילהרמונית של בודפשט, באתר אנציקלופדיה בריטניקה (באנגלית)